Champion of Champions 2014 (снукер)

**Champion of Champions 2014** (таксама вядомы як *Dafabet Champion of Champions 2014* — ад назвы спонсара) — прафесійны нярэйтынгавы турнір па снукеры, які праходзіў з 3 па 9 лістапада 2014 года на Рыка арэне, у Ковентры, Англія. Турнір стаў чацвёртым розыгрышам Champion of Champions, які быў заснаваны ў 1978 годзе. Упершыню турнір Champion of Champions спансавала кампанія Dafabet. Прызавы фонд турніру склаў £270,000, з якіх £100,000 атрымаў пераможца.

Пераможцам турніру ў другі раз запар стаў Роні О’Саліван, які перайграў на сваім шляху леташняга фіналіста Сцюарта Бінэма (4:2), Марку Фу з Ганконга (6:0), Дзіна Цзюньхуэя з Кітая ў паўфінальным матчы (6:4) і Джада Трампа ў фінальным паядынку (10:7). Такім чынам, О'Саліван выйграў свой 57-ы прафесійны тытул у кар’еры і трэці ў 2014 годзе (пасля Мастэрс і адкрытага чэмпіянату Уэльса).

## Турнір 
]]
Champion of Champions 2014 года стаў чацвёртым розыгрышам турніру Champion of Champions, які праходзіў у 1978 і 1980 гадах у Лондане, Англія і быў адноўлены ў 2013 годзе. З 2013 года спаборніцтва паміж пераможцамі найбуйнейшых снукерных турніраў праводзіцца на Рыка арэне ў Ковентры, Англія.

Champion of Champions 2014 праходзіў пад эгідай арганізацыі Матчрум спорт () і быў акрэдытаваны сусветнай асацыяцыяй прафесійнага більярда і снукера (), а таксама ўваходзіў у каляндар мэйн-тура ў якасці аднаго з запрашальных турніраў снукернага сезона 2014/2015.

Матчы асноўнай стадыі турніру (15 паядынкаў) гуляліся за адным сталом на Рыка арэне.

## Прызавыя грошы 
У 2014 годзе кампанія Dafabet упершыню спансавала Champion of Champions. Прызавы фонд турніру застаўся на тым жа ўзроўні, што і ў мінулым годзе — £270,000. Першы прыз, які атрымаў пераможца спаборніцтва, склаў £100,000, як і на Champion of Champions 2013. Толькі першыя прызы чэмпіянату свету (£300,000), Мастэрс (£200,000), чэмпіянату Вялікабрытаніі (£150,000) і International Championship (£125,000) перавысілі грошы, якія атрымаў «чэмпіён чэмпіёнаў» у сезоне 2014/2015. Таксама па £100,000 атрымалі пераможцы фіналу Players Tour Championship і запрашальнага сусветнага Гран-пры.

## Фармат турніру 
На Champion of Champions 2014 прынялі ўдзел 13 гульцоў, якія перамагалі на буйных турнірах з папярэдняга розыгрышу спаборніцтва, а таксама тры снукерысты, якія займалі найвышэйшыя пазіцыі ў рэйтынгу сярод астатніх. Нумары пасеву атрымалі толькі чатыры снукерысты. 16 удзельнікаў былі фармальна разбіты на 4 групы па 4 снукерысты. На працягу першых пяці дзён (у чацвёрты гульнявы дзень матчы не ппраходзілі) гуляліся па тры матчы кожнай групы (два паўфіналы і фінал), пераможцы якіх траплялі ў паўфінальную стадыю турніру, паядынкі якой гуляліся ў шосты гульнявы дзень, а фінал спаборніцтва праходзіў у сёмы апошні дзень Champion of Champions. Усе матчы праходзілі за адным сталом на Рыка арэне ў Ковентры, Англія.

## Удзельнікі 
На турнір Champion of Champions 2014 былі запрошаны пераможцы ўсіх рэйтынгавых і нізкарэйтынгавых турніраў з папярэдняга розыгрышу Champion of Champions, а таксама пераможцы запрашальных Мастэрс 2014, Championship League 2014, Shoot-Out 2014, чэмпіянату свету па снукеры з шасцю чырвонымі шарамі 2014 і чэмпіянату свету па снукеры сярод ветэранаў 2013. Паколькі пераможцамі гэтых 24-х турніраў станавіліся толькі 13 снукерыстаў, былі запрошаны яшчэ тры гульцы з найвышэйшымі нумарамі рэйтынгу.

14 удзельнікаў спаборніцтва гулялі на Champion of Champions у другі раз запар пасля 2013 года. Стыў Дэвіс быў адзіным удзельнікам турніру, які гуляў на Champion of Champions яшчэ ў 1980 годзе да таго, як турнір быў адноўлены.

Дамінік Дэйл стаў адзіным дэбютантам Champion of Champions у 2014 годзе.

З усіх удзельнікаў Champion of Champions 2014 пераможцам станавіўся толькі Роні О’Саліван, які выйграў тытул у 2013 годзе.

Самым узроставым удзельнікам Champion of Champions 2014 года стаў 57-гадовы Стыў Дэвіс. Дамініку Дэйлу падчас турніру было 42 гады, а Джону Хігінсу — 39. Самым маладым гульцом, які патрапіў на чэмпіёнскі турнір 2014 года, стаў 25-гадовы Джад Трамп. Дзіну Цзюньхуэю было 27 гадоў, Марку Алену — 28.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх розыгрышах Champion of Champions.

## Сетка турніру 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | **139**
| align="center" | Найвышэйшы брэйк
| 102
|-
| align="right" | **4**
| align="center" | Соценныя брэйкі
| 2
|-
| align="right" | **11**
| align="center" | Брэйкі 50+
| 6
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Відэа 
* Паўфінальны матч чацвёртай групы Champion of Champions 2014 (Дзін Цзюньхуэй — Дамінік Дэйл)
* Паўфінальны матч чацвёртай групы Champion of Champions 2014 (Бары Хокінс — Джон Хігінс)
* Фінальны матч чацвёртай групы Champion of Champions 2014 (Бары Хокінс — Дзін Цзюньхуэй)
* Паўфінальны матч другой групы Champion of Champions 2014 (Марк Сэлбі — Стыў Дэвіс)
* Паўфінальны матч другой групы Champion of Champions 2014 (Джад Трамп — Стывен Магуайр)
* Фінальны матч другой групы Champion of Champions 2014 (Джад Трамп — Марк Сэлбі)
* Паўфінальны матч першай групы Champion of Champions 2014 (Роні О’Саліван — Сцюарт Бінэм)
* Паўфінальны матч першай групы Champion of Champions 2014 (Шон Мёрфі — Марка Фу)
* Фінальны матч першай групы Champion of Champions 2014 (Роні О’Саліван — Марка Фу)
* Паўфінальны матч трэцяй групы Champion of Champions 2014 (Ніл Робертсан — Алістэр Картэр)
* Паўфінальны матч трэцяй групы Champion of Champions 2014 (Рыкі Уолдэн — Марк Ален)
* Фінальны матч трэцяй групы Champion of Champions 2014 (Ніл Робертсан — Рыкі Уолдэн)
* Паўфінальны матч Champion of Champions 2014 (Роні О’Саліван — Дзін Цзюньхуэй)
* Паўфінальны матч Champion of Champions 2014 (Ніл Робертсан — Джад Трамп)
* Фінальны матч Champion of Champions 2014 (Роні О’Саліван — Джад Трамп) Другая частка

## Спасылкі 
* Афіцыйны сайт турніру Champion of Champions 
* Champion of Champions 2014 на Snooker.org 
* Статыстыка Champion of Champions 2014 на CueTracker.net 

Катэгорыя:Champion of Champions (снукер)
Катэгорыя:Снукерны сезон 2014/2015
Катэгорыя:2014 год у снукеры
Катэгорыя:Спорт у Англіі ў 2014 годзе
Катэгорыя:Снукерныя турніры ў Англіі